Qorti tal-Appell (Kompetenza Inferjuri) Imħallef Anthony Guntrip Appell numru: 41/2019 Luke Boland (appellat) Vs International Fashion Co. Limited; Bay Street Holding Ltd; Bay Street Operations Ltd; u Bay Street Hotel Complex (appellanti) 18 ta' Novembru, 2019. Il-kawża titratta dwar tkeċċija mill-impjieg li r-rikorrent kellu ma' International Fashion Co Limited bħala General Manager Retail. essenzjalment hu xorta baqa' jagħmel l-istess xogħol li kien jagħmel qabel meta kien impjegat mal-intimati l-oħra jew xi waħda minnhom. L-ewwel eċċezzjoni li taw l-intimati kienet li r-rikors hu null għaliex it-talba kienet indirizzata fil-konfront tal-erba' intimati meta hu magħruf li jista' jkollok impjieg wieħed biss. B'deċiżjoni tat-3 ta' Mejju, 2019 it-Tribunal Industrijali argumenta li: "Għaldaqstant, f'każ fejn ir-relazzjoni ta' xogħol u ta' impieg bejn persuna naturali u Soċjeta kif kostitwita bil-Personalita Legali u Ġuridika, fil-każ tas-Soċjeta irid l-ewwel u qabel kollox ikun stabbilit, mingħajr ebda dubju, min kien tabilħaqq il-Prinċipal meta saret l-allegata tkeċċija inġusta. Din id-deċiżjoni ma jeħodhiex u m'għandux u ma jistax jeħodha t-Tribunal Industrijali. Kull ċittadin u ħaddiem għandu l-protezzjoni stabbilita bil-Liġi, bil-Linji Gwida kif u fuq min taqa' din ir-responsabbilta'. It-Tribunal Industrijali m'għandux il-għan u s-seta' li jidħol f'dan il-mertu. Għaldaqstant it-Tribunal Industrjali qed jirreferi formalment li din id-Deċiżjoni Preliminari tgħaddi għall-iskrutinju u l-investigazzjonijiet meħtieġa bis-setgħat mogħtija lid-Direttur Ġenerali tad-Dipartiment tal-Impiegi u Relazzjonijiet Industrijali skont ma jelenka u jipprovdi ic-Charter Pubbliku tad-Drittijiet u Dmirijiet fuq il-post tax- xogħol bir-remedji provduti. L-istess jgħodd ukoll għall-iskrutinju tal-Kap Ezekuttiv ta' Jobsplus kif imwaqqaf b'Liġi skont l-Att Numru xxxix tal-2018 għal kull azzjoni pertinenti Ii għandha tittieħed. L-azzjonijiet u riżultati iridu jiġu kommunikati lil dan it-Tribunal". Deċiżjoni li ngħatat wara li l-partijiet ressqu l-provi u saret trattazzjoni. Ir-rikorrenti appella mid-deċiżjoni, bl-aggravji jkunu: It-Tribunal għandu l-kompetenza li jiddeċiedi għaliex it-terminazzjoni inġusta kienet bi ksur tar-Regolamenti dwar il-Ħarsien tal-Impieg u t- Trasferiment tan-Negozju (Leġislazzjoni Sussidjarja 452.85). artikolu 75 tal-Kap. 452 il-każijiet kollha fejn jiġi allegat tkeċċija inġusta huma ta' kompetenza tat-Tribunal Industrijali. Kompla jargumenta li l- Aġenzija Jobsplus kif ukoll id-Dipartiment tal-Impieg u Relazzjonijiet Industrijali m'għandhom il-poter ġuridiku sabiex jiddeċiedu dwar min hu l-prinċipal. In-nuqqas ta' deċiżjoni tat-Tribunal imur kontra d-dritt tar-rikorrent għal smiegħ xieraq u dan peress wara li nġabru l-provi kollha, ta sentenza preliminari u mhux sentenza. Inoltre s-sentenza mhijiex motivata. rikorrent argumenta li m'huwiex aċċettabbli li wara tliet snin proċeduri t- Tribunal ta deċiżjoni mhux motivata. Fil-31 ta' Mejju, 2019 l-intimati ppreżentaw tweġiba u taw ir-raġunijiet għalfejn din il-qorti għandha tiċħad l-appell. Permezz ta' kuntratt ta' impieg tal-5 ta' Ġunju, 2014 li ffirmaw ir-rikorrent u Bay Street Hotel Complex Limited, ir-rikorrent sar impjegat ta' dik il-kumpannija fil- kariga ta' Retail Manager. L-impieg kien għall-perjodu ta' sena. Fil-kuntratt jingħad li l-ewwel post fejn kien ser jaħdem ir-rikorrent kien ġewwa Bay Street Meta xehed ir-rikorrent ikkonferma li kien impjegat ta' Bay Street Hotel Complex Limited u mingħandha kien jirċievi s-salarju. Permezz ta' kuntratt ta' impieg li ffirmaw ir-rikorrent u International Fashion Company Limited fis-16 ta' Ġunju 2015, ir-rikorrent kien ingaġġat għall-perjodu definit ta' tmintax-il xahar li beda fis-17 ta' Ġunju, 2015. L-impieg kien ta' General Manager Retail u skont il-kuntratt ir-rikorrent kellu jibda jaqdi d- dmirijiet tiegħu f'Bay Street Hotel Complex f'San Ħaż-Zebbug (Malta). description jingħad li r-rikorrent ikun "Responsible for All Store Managers, Skont il-kuntratt ta' impieg tas-16 ta' Ġunju, 2015 l-ewwel sitt xhur kienu tar-rikorrent, meta skont il-kuntratt tas-16 ta' Ġunju, 2015 kien għadu ma skadiex il-probationary period. Fl-1 ta' Diċembru, 2015 ir-rikorrent iffirma dikjarazzjoni li kien irċieva mingħand Ir-rikorrent qiegħed jippretendi ".… somma daqs nofs il-paga kollha li għaliha huwa kien ikollu jedd kieku huwa baqa' fis-servizz għall-bqija taż-żmien hekk espressament miftiehem" (konklużjoni tan-nota ta' sottomissjonijiet tar- Fis-17 ta' Frar, 2016 ir-rikorrent ippreżenta l-kawża fejn qiegħed jallega li t- terminazzjoni tal-impieg saret bi ksur tal-liġi u talab lit-Tribunal Industrijali sabiex jiffissa kumpens għat-terminazzjoni inġusta. Konsiderazzjoni. Fil-kawża r-rikorrent qiegħed isostni li International Fashion Company Limited żbaljat meta tterminatlu l-impieg għaliex l-impieg li kellu ma' Bay Street Hotel Complex Limited kien ġie trasferit għal ma' International Fashion Company Limited, u dan skont ir-Regolamenti dwar il-Ħarsien tal-Impiegi fit-Trasferiment tan-Negozju (L.S. 452.85). Hu fatt li fir-rikors li bih bdew il-proċeduri r-rikorrent ma' ħax riskji u ħarrek ukoll lil Bay Street Holding Limited u Bay Street Operations Limited, u qiesu jagħti lil wieħed x'jifhem li ma kienx jaf ma' min oriġinarjament kien beda jaħdem. Pero' meta xehed ta d-dettalji meħtieġa u wkoll fin-nota ta' sottomissjonijiet għamel il-posizzjoni tiegħu ċara ħafna. Ir-rikorrent qiegħed isostni li meta eventwalment il-prinċipal tiegħu sar International Fashion Company Limited, dak kien kontinwazzjoni tal-impieg li kellu għaliex kien hemm ta' negozju minn kumpannija għall-oħra. ta' sottomissjonijiet ir-rikorrent argumenta: Illi t-teżi ta' Luke Boland hija li għall-ewwel il-management tad-ditti tal-moda kienu isiru minn Bay Street Hotel Complex Limited, iżda meta ġiet ikkreata International Fashion Company Limited kien hemm outsourcing ta' dina l-funzjoni ta' management ġiet trasferita lis-soċjeta International Fashion Company Limited, b'hekk kien hemm trasferiment tan-negozju". Hu proprju dak li kellu jistħarreġ it-Tribunal Industrijali u ma kellu qatt jirreferi l-materja lid-Direttur Ġenerali tad-Dipartiment tal-Impiegi u Relazzjonijiet Industrijali u lill-kap eżekuttiv ta' Jobsplus sabiex jiddeterminaw min kien il- prinċipal tar-rikorrent meta l-impieg tar-rikorrent kien terminat. Dan apparti li mill-provi hu ċar daqs il-kristall min kien il-prinċipal. Il-mistoqsija l-iktar rilevanti li kellu jiddeċiedi dwarha t-Tribunal Industrijali kienet jekk kienx hemm trasferiment ta' negozju mingħand Bay Street Hotel Complex Limited għal għand International Fashion Co Ltd ? Tweġiba li t-Tribunal Industrijali ikun jista' jasal għaliha wara li jikkunsidra r-regolamenti tal-Leġislazzjoni Sussidjarja 452.85 u l-provi li ressqu l-partijiet. Regolamenti li jagħtu tifsira lill-kelma 'trasferiment', u fl-affermattiv x'inhuma l-konsegwenzi. Il-konsiderazzjoni tat-Tribunal Industrijali li mhuwiex qorti u t-tagħrif li qal li tawh ir-Reġistratur tal-Qorti u d-Direttur Ġenerali u li għenuh jasal għal dik il- konklużjoni, huma għal kollox irrilevanti. It-Tribunal Industrijali jisma' u jiddeċiedi kawżi fejn impjegat jallega li tkeċċa għal raġuni mhux ġusta, u għandu obbligu li jiddeċiedi kwistjonijiet li jifformaw parti mill-proċeduri. Uffiċjali ta' aġenziji jew dipartimenti tal-Gvern m'għandhom l-ebda awtorita' jiddeċiedu min kien il-prinċipal ta' impjegat meta tkeċċa. Industrijali kien tal-fehma li kellu bżonn iktar provi, ħtieġa li fil-fehma tal-qorti żgur li ma kienx hemm f'dan il-każ għaliex hemm biżżejjed provi sabiex it- Tribunal jasal għall-konklużjoni, ma kellu xejn x'iżommu milli jordna li jixhdu Pero' t-Tribunal Industrijali ma kellu l-ebda awtorita' li jwaddabha fuq Jobsplus u d-Direttur Ġenerali tad-Dipartiment tal-Impiegi u Relazzjonijiet Industrijali sabiex jiddeċiedu. Awtoritajiet li m'għandhomx funzjoni kważi- ġudizzjarja. Dan il-każ isaħħaħ il-ħtieġa urġenti li chairpersons tat-Tribunal Industrijali li jisimgħu u jiddeċiedu każijiet li jissemmew fl-artikolu 75 tal-Kap. 42 ikollhom background legali jew għallinqas jingħataw taħriġ legali qabel ma jibdew jaqdu d-dmirijiet tagħhom ta' chairperson. Idejalment Tribunal għandu jkun presjedut minn Maġistrat. Il-fatt li persuna ikollha esperjenza fil-qasam industrijali m'huwiex biżżejjed sabiex jokkupa l-kariga importanti ta' chairperson tat- Persuna b'dik l-esperjenza tista' tkun idonja sabiex tagħti pariri dwar temi ta' natura industrijali, pero' mhux li tmexxi l-proċeduri u tiddeċiedi l-kawżi fil-meritu. Hu ovvju li f'każijiet ta' tkeċċija ta' impjegati ser jinqalgħu punti ta' liġi li xi drabi jkunu wkoll kumplessi. Meta jinqalgħu, chairperson li ma jkollux background legali jew li ma jkunx ingħata taħriġ u ma jkollux esperjenza legali, ser isib ruħu f'diffikulta'. Wieħed irid jiftakar li bis-snin il-liġi industrijali żviluppat u m'għadhiex dik li kienet snin ilu meta Malta kienet għadha ma saritx membru tal-Unjoni Ewropea. Biżżejjed wieħed jara l-kwantita' ta' Leġislazzjoni Sussidjarja li hi parti mil-liġi industrijali. Dan apparti li l- expotential growth fl-impiegi reġistrat fil-pajjiż matul dawn l-aħħar snin u l- kontribut li jagħtu lill-ekonomija tal-pajjiż, jimmeritaw l-introduzzjoni ta' emendi mingħajr iktar tkaxkir ta' saqajn. B'hekk is-sitwazzjoni xejn feliċi li teżisti llum titneħħa darba għal dejjem għall-benefiċċju tal-partijiet kollha u l-avukati li jirrapreżentawhom. In vista ta' dak li ngħad hawn fuq m'hemmx għalfejn li l-qorti tikkunsidra t-tieni Għal dawn il-motivi tilqa' l-appell u tħassar id-deċiżjoni tat-Tribunal Industrijali tat-3 ta' Mejju, 2019 u tibgħat l-atti lura quddiemu sabiex jiddeċiedi l-kawża skont il-liġi. Spejjeż a karigu tal-konvenuti. Fir-rigward tal-eċċezzjoni preliminari li taw l-intimati,1 il-materja hi eżawrita bid-deċiżjoni li ngħatat fit-12 ta' Awissu, 2019 wara r-rikors li ppreżentaw l-intimati stess fil-31 ta' Mejju, 2019. 1 Li l-appell hu null għaliex ir-rikorrent ma talabx il-permess tal-qorti skont l-artikolu 231 tal-Kap.